‘Rassistiesste advertensie nóg’‘n Skermskoot uit die video. Shanghai Leishang Cosemtics Ltd. het Saterdag om verskoning gevra aan swart mense oor die advertensie waarin ŉ swart man in ŉ Asiese man met ŉ ligte vel verander danksy die waspoeier. Die maatskappy wat Qiaobi-waspoeier vervaardig het egter nie so ver gegaan as om vir enige rassisme in die advertensie om verskoning te vra nie. “As gevolg van die verspreiding van die advertensie en oor-interpretasie van openbare mening het die advertensie mense van Afrika-afkoms seergemaak,” het die maatskappy in ŉ verklaring gesê. Die maatskappy het intussen die advertensie van YouTube verwyder, maar nie voordat internetgebruikers dit afgelaai en weer gedeel het nie. https://youtu.be/oXR66hEme6A